Profeetta Elian kirkko (Thessaloniki)

Profeetta Elian kirkko (kreik. Ναός Προφήτη Ηλία, Naós Profíti Ilía) on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on rakennettu 1300-luvun jälkimmäisellä puoliskolla varhaisempien bysanttilaisen ajan rakennusten paikalle niiden tuhouduttua vuonna 1342. Se on kunnostettu vuosina 1956–1961. Kirkko sijaitsee kukkulalla Thessalonikin Áno Pólissa (Yläkaupunki). Ristinmuotoinen, kupolilla varustettu kirkko on rakennettu athosvuoren kirkkojen tyyliin ja sen koristelussa on muun muassa serbialaisen koulukunnan ikonografian vaikutteita. Lähteet Aiheesta muualla Kuvia tai muita tiedostoja aiheesta Profeetta Elian kirkko Wikimedia Commonsissa